section_heading: Radnja
paragraph_text: Rob, Jason, Hud, Marlena i Lily pridružuju se ostatku gomile na putu prema Bruklinskom mostu. Dok prelaze preko mosta, Rob dobiva poziv od potresene Beth koja kaže da se ne može micati i da krvari. Baterija u Robovu telefonu isprazni se malo prije nego čudovište napadne most i sruši ga repom. Jason pogine tijekom urušavanja. Preostala četvorka vraća se na Manhattan gdje tuguje zbog Jasonove smrti. Tamo naiđu na trgovinu elektronike u koju netko provaljuje. Rob ulazi u trgovinu i stavlja novu bateriju u mobitel. Primjećuje vojne snage kako prolaze kroz ulice. Svi se okupe oko televizora u trgovini gdje se prikazuje čudovište s kojeg padaju paukoliki paraziti veličine pasa. Nakon nekih nesuglasica svi odluče pomoći Robu da spasi Beth.